এসআই মাহবুব আলম জানান, ১০ এপ্রিল ২০১২ সকাল আনুমানিক ৮.০০টায় র‌্যাব-৫ এর রেলওয়ে কলোনী ক্যাম্পের ডিএডি একেএম মিজানুর রহমান থানায় আসেন এবং নিজেই বাদী হয়ে ২০০৯ সালের সন্ত্রাস বিরোধী আইনের ৯(৩) ধারায় একটি মামলা দায়ের করেন। যার নম্বর-২১; তারিখঃ ১০/৪/২০১২। একই সঙ্গে ঐ মামলার আসামী হিসেবে শাহ আলিফ প্রিন্স নামে এক ছেলেকে সোর্পদ করেন। তিনি মামলার তদন্তকারী কর্মকর্তা হিসেবে আলিফকে মামলায় গ্রেপ্তার দেখিয়ে ৭দিনের রিমান্ড চেয়ে আদালতে পাঠান। আদালত রিমান্ডের আবেদন না মঞ্জুর করে আলিফকে রাজশাহী কেন্দ্রীয় কারাগারে পাঠায়। ৪৪ দিন আগে আলিফকে ঢাকা থেকে র‌্যাব-২ এর সদস্যরা আটক করেছিল বলে তাঁকে জানানো হয়। তিনি বলেন, মামলার তদন্ত চলছে এ বিষয়ে আর কিছু বলেননি।